එක්ස්ප්රස් පර්ල් නඩුව අත්හිටුවයි
ශ්රී ලංකා මුහුදු සීමාවේදී ගිනි ගැනීමට ලක්වූ එම්වී එක්ස්ප්රස් පර්ල් නෞකාවේ කපිතාන්වරයා ඇතුළු පිරිසකට එරෙහිව නීතිපතිවරයා විසින් කොළඹ මහාධිකරණය හමුවේ පවරා ඇති නඩුව විභාගයට ගැනීම අත්හිටුවමින් ශ්රේෂ්ඨාධිකරණය ඊයේ 03දා අතුරු තහනම් නියෝගයක් නිකුත් කළේය එම නෞකාව හිමි සමාගමේ දේශීය නියෝජිත ආයතනයේ කළමනාකාර අධ්යක්ෂවරයා කපිතාන්වරයා ඇතුළු විත්තිකරුවන් ගොනු කර තිබූ අභියාචනා පෙත්සමක් සලකා බැලූ ඒඑච්එම්ඩී නවාස් කුමුදුනී වික්රමසිංහ හා කේ ප්රියන්ත ප්රනාන්දු යන විනිසුරු මඬුල්ල පෙත්සම් විභාගය අවසන් වනතුරු බලපැවැත්වෙන පරිදි එම අතුරු තහනම් නියෝගය නිකුත් කළේය එම පෙත්සම් තුන ලබන වසරේ පෙබරවාරි 17 වැනිදා යළි කැඳවීමට ද විනිසුරු මඬුල්ල දින නියම කළේය 2021 වසරේ මැද භාගයේදී සිදුවූ එම ගිනි ගැනීමෙන් එම නෞකාවේ ගබඩා කොට තිබූ විෂ රසායනික ද්රව්ය විශාල ප්රමාණයක් මුහුදු ජලයට මිශ්රවී තිබූ අතර ඒ සම්බන්ධයෙන් විමර්ශනය කළ සමුද්රීය දූෂණ වැළැක්වීමේ අධිකාරිය ඇතුළු ආයතන ඉදිරිපත් කළ වාර්තා සලකා බැලූ නීතිපතිවරයා එම සමාගමේ කපිතාන්වරයා ඇතුළු නවදෙනකුට එරෙහිව සමුද්රීය දූෂණ වැළැක්වීමේ පනත යටතේ කොළඹ මහාධිකරණය හමුවේ නඩු පවරා තිබිණිඒජේඒ අබේනායක